cyanic-selkie/wikianc huggingface dataset:
Kardiopulmonālā reanimācija
Efektivitāte
Pētījumi liecina, ka tūlītēja KPR, kam seko defibrilācija 3—5 minūšu laikā pēc pēkšņas VF sirds apstāšanās, ievērojami uzlabo dzīvildzi. Tādās pilsētās kā Sietla, kur KPR apmācība ir plaši izplatīta un ātri seko defibrilācija, ko veic NMP darbinieki, izdzīvošanas rādītājs ir aptuveni 20 procenti visu iemeslu dēļ un pat 57 procenti, ja tiek novērota elektriski "šokējoša" sirds darbības apstāšanās. Tādās pilsētās kā Ņujorka bez šīm priekšrocībām izdzīvošanas rādītājs ir tikai 5 procenti šokējoša sirdsdarbības apstāšanās gadījumā. Līdzīgi KPR slimnīcā ir veiksmīgāka, ja tiek novērota sirdsdarbības apstāšanās vai tie atrodas intensīvā terapijas nodaļā, vai pacientiem, kuri valkā sirds monitorus, kur apstāšanās tiek pamanīta nekavējoties.
Kens Rasels
Viņa filmas pārsvarā ir grāmatu, tekstu vai biogrāfiju adaptācijas, vairākkārt veidojis filmas romantisma laikmeta komponistiem, kā Edvardu Elgaru, Frederiku Deliusu, Pēteri Čaikovski, Gustavu Māleru un Ferencu Listu. Vislabāk pazīstams ar Amerikas Kinoakadēmijas balvas saņēmušo romantisko filmu "Iemīlējušās sievietes" (Women in Love, 1969), vēsturisko drāmu The Devils (1971), muzikālo filmu "Tomijs" (Tommy, 1975) un zinātniskās fantastikas filmu Altered States (1980).
1997. gada Eiropas čempionāts cīņas sportā
1997. gada Eiropas čempionāts cīņas sportā notika šķirti: vīrieši un sievietes brīvajā cīņā sacentās no 1. līdz 6. maijam Varšavā (Polija), vīrieši grieķu-romiešu cīņā no 22. līdz 25. maijam Kouvolā (Somija).
Zalcgitere
Zalcgitere (de) ir pilsēta Lejassaksijas federālajā zemē, Vācijā. 2021. gadā pilsētā dzīvoja 103 694 iedzīvotāji. Zalcgitere ir veidojusies kā vairāku mazāku pilsētu un ciematu apvienojums, veidojot lielu pilsētas platību.
Līdzās Volfsburgai, Eizenhitenštatei un Leverkūzenei, Zalcgitere ir viena no retajām Vācijas pilsētām, kas ir dibināta 20. gadsimtā.
Kortizols
Kortizols ir steroīdu hormons, kas cilvēkam tiek ražots virsnieru garozas pavedienu zonā (zona fasciculata). Tas tiek izdalīts asinīs stresa situācijās, kā arī, ja ir zems glikozes līmenis asinīs. Kortizols paaugstina glikozes daudzumu asinīs, aktivējot glikoneoģenēzi, kā arī nomāc imūnsistēmu un kaulu veidošanos. Kortizola pussabrukšanas laiks asinīs ir 70–120 minūtes. Galvenokārt tas metabolizējas aknās. Tā metabolīti, piemēram, 17-hidroksikortikosteroīds, izdalās ar urīnu. Par hidrokortizonu sauc kortizolu, ko ievada, piemēram, virsnieru mazspējas gadījumā, kad trūkst dabīgā sava organisma kortizola. Kad kortizols nokļūst asinsritē, tas iedarbojas uz dažādām ķermeņa daļām un procesiem, piemēram, saasina ķermeņa reakciju uz stresu un apdraudējumu, paaugstina organisma glikozes metabolismu, ietekmē asinsspiedienu un samazina iekaisumu. Kortizols nepieciešams arī "cīnies vai bēdz" reakcijai (fight or flight response), kas ir cilvēka veselīga un dabiska reakcija apdraudējuma situācijās.
Skārda katedrāle
Skārda katedrāle (uk; en) bija pirmā ukraiņu kristīgā baznīca Ziemeļamerikā, kas bija nekonfesionāla – neatkarīga no reliģiskajām kopienām Eiropā un bija Serafimītu baznīcas galvenais centrs. Dibināta Vinipegā.
Ukraiņu imigranti sāka ierasties Kanādā 1891. gadā, lielākoties no Austroungārijas zemēm, Bukovinas un Galīcijas hercogistēm. Jauniebraucēji no Bukovinas bija Austrumu pareizticīgie, Galīcijas ieceļotāji – Austrumu katoļticīgie. Abos gadījumos dievkalpojumos tika piekopts Bizantiešu rits. 1903. gadā ukraiņu imigrantu plūsma Kanādas rietumos bija sasniegusi pietiekami lielu skaitu, lai piesaistītu reliģisko līderu, politiķu un izglītības vadītāju uzmanību.
Personības
Svarīgākā ukraiņu kopienas personība tajā laikā Vinipegā bija Kirils Geniks (1857-1925). Viņš bija imigrējis no Galīcijas, absolvējis Ukrainas akadēmisko ģimnāziju Ļvivā un īsu brīdi studējis jurisprudenci Čerņivcu Universitātē. Geniks bija ukraiņu dzejnieka un rakstnieka Ivana Franko (autors darbam “Lapsa Mikita”, kas tika nominēts Nobela prēmijai literatūrā) draugs. Franko asā satīra par tā laika garīdzniecību un viņa sociālistiskās tendences, iespējams, tika popularizētas ar Genika palīdzību, kurš bija arī līgavaiņa brālis rakstnieka kāzās. Tautas atbrīvošana no garīdzniekiem, kopā ar zemes reformu, bija veids kā atbrīvot tautu no tiem zemes īpašniekiem, kuri to apsaimniekoja balstoties uz baznīcas hierarhijas slepenām vienošanām. Pēc viņa ierašanās Kanādā, viņš kļuva par pirmo ukraini, kurš strādāja Kanādas valdībā, imigrācijas aģenta amatā, aicinot kolonistus uz Kanādu no viņu mājvietām Ukrainā. Genika brālēns Ivans Bodrugs (1874-1952) un Bodruga draugs Ivans Negrišs (1875-1946) arī bija no Berezovas ciemata Kolomijas apgabalā un abi bija kvalificēti sākumskolas skolotāji Galīcijā. Šie trīs vīri veidoja Ukrainas inteliģences kodolu un bija pazīstami kā Berezovas Triumvirāts. Geniks, vecākais no visiem, bija vienīgais, kurš bija precējies. Viņa sieva Paulīne (dzimusi Curskovskaja) bija priestera meita, izglītota sieviete, un viņiem bija trīs dēli un trīs meitas.
Cita ievērojama personība bija bīskaps Serafims, īstajā vārdā Stefans Ustvolskijs. Beigās Krievijas Svētā sinode Santktpēterburgā atņēma Ustvolskijam viņa titulu. Taču viņa stāsts sākas, kad personīgu iemeslu dēļ viņš devās uz Atosa kalniem, kur Svētais Anfims viņu iesvētīja bīskapa amatā, apgalvojot, ka viņš pats ir bīskaps (ar šādu stāstu viņš bija devies uz Jauno pasauli). Esot iesvētīts par bīskapu, Serafims devās uz Ziemeļameriku, īslaicīgi apstājoties un paliekot Filadelfijā ar Ukrainas priesteriem. Brīdī, kad viņš ieradās Vinipegā, viņam vairs nebija ne saistību, ne padevības Krievu pareizticīgajai baznīcai vai kādam citam. Ukraiņi prērijās viņu pieņēma kā svētceļnieku, tradīciju, kura meklējama kristietības pirmsākumos.
Vēl viena persona, kura piedalījās notikumos, kuru rezultātā tika radīta Skārda katedrāle, bija Serafima asistents Makarī Marčenko. Marčenko labi pārzinādams baznīcas dievkalpojumus, palīdzēja Serafimam, strādājot kā diakons vai kormeistars. Kopā ar Serafimu viņš ieradās no Amerikas Savienotajām Valstīm. Arhibīskaps Lanževīns (Louis Philippe Adélard Langevin) no St .Boniface (Vinipega), tiešā kontaktā ar Romas pāvestu vadīja Rietumu Kanādas Romas katoļu diecēzi. Viņš uzskatīja, ka viņa priesteri bija pietiekoši zinoši par ukraiņu kopienas Kanādā vajadzībām. Starp aktīvistiem un atbalstītājiem bija tādas personas kā Dr. Viljams Patriks, Manitobas koledžas vadītājs, Prezbiteriāņu koledža Vinipegā; Manitobas Liberālā partija; krievu pareizticīgie misionāri.
Pasākumi
Īstā drāma notika, kad Manitobas likumdošanas iestādes loceklis Žozefs Bernjē 1902. gadā ieviesa likumprojektu “Pārreģistrēt grieķu rusinu (ukraiņi bija arī pazīstami kā rusini) katoļu baznīcu īpašumus un nodot tos Romas Baznīcas kontrolēto korporāciju pārraudzībā.” Arhibīskaps Lanževīns paziņoja “Rusiniem jāpierāda, ka viņi ir katoļi, nodotdot savus īpašumus baznīcai, nevis kā to izdarīja protestanti… indivīdiem vai nespeciālistu komitejām, neatkarīgām no priestera vai bīskapa.” Ukraiņu iedzīvotāju skaits prērijās piesaistīja arī krievu pareizticīgo misionāru uzmanību. Šajā laikā krievu pareizticīgo baznīca tērēja 100 000 dolāru gadā misionāru darbībai Ziemeļamerikā. Prezbiteriāņu baznīca kļuva ieinteresēta un aicināja ukraiņu sabiedrības jaunos vīriešus apmklēt Manitobas koledžu (tagad Vinipegas Universitāte), kur tika izveidoti speciāli kursi jaunajiem ukraiņiem, kuri vēlējās kļūt par skolotājiem (un vēlāk Neatkarīgās grieķu baznīcas mācītāji). Brīvi pārvaldot vācu valodu, Dr. Kings, koledžas direktors, intervēja kandidātus Bodrugu un Negrihu vācu valodā. Geniks rakstiski tulkoja viņu skolas dokumentus no poļu valodas uz angļu valodu. Viņi kļuva par pirmajiem ukraiņu studentiem, kuri studēja Ziemeļamerikas universitātē – Manitobas koledža tajā laikā bija Manitobas Universitātes sastāvā.
Geniks, Bodrugs un Negrihs rīkojās ātri, lai nodrošinātu savu kopienu. Viņi uzaicināja Serafimu. Viņš ieradās Vinipegā 1903. gada aprīli,  lai dibinātu baznīcu, kura būtu neatkarīga no visām pārējām Eiropas baznīcām un nebūtu lojāla ne pret vienu reliģisko grupu, kuras sacenšas par ukraiņu imigrantu dvēselēm prērijās. Lai to apmierinātu, Serafims dibināja Pareizticīgo krievu baznīcu (ne Krievu pareizticīgo), kurā viņš pats sevi iecēla par vadītāju un lai izpatiktu ukraiņiem, baznīcu nosauca par Serafima baznīcu. Viņš piedāvāja un sniedza draudzes apmeklētājiem Austrumu rituālus, kuri imigrantiem bija pazīstami, sāka norīkot kormeistarus un diakonus, un “… 1903. gada 13. decembrī McGregor ielas austrumu pusē, starp Manitobas un Pritchard avēnijām, Serafims oficiāli iesvētīja un atvēra dievkalpojumiem nelielu karkasa ēku, kuru arī sauca par Svētā gara baznīcu.” “1904. gada novembrī King ielas un Stella avēnijas stūrī viņš uzsāka labi zināmās “skārda katedrāles” celtniecību…” kas tika veidota no metāllūžņiem un koka.
Harismātiskais Serafims “ordinēja aptuveni 50 priesterus un vairākus diakonus, tajā starpā arī neizglītotus, kuri veica priestera pienākumus visās apmetnēs. Tika sludināta neatkarīga pareizticīgā reliģija un viņa īpašumtiesības uz baznīcas īpašumu. Divu gadu laikā tika reģistrēti aptuveni 60 000 sekotāju”.
“Dēļ muļķīgas uzvedības un alkohola problēmām” viņš zaudēja uzticību tai inteliģences daļai, kura viņu bija uzaicinājusi uz Vinipegu. Viņi centās no Serafima atbrīvoties tā, lai vienlaicīgi nezaudētu uzticību viņa draudzei. Serafims devās uz Sanktpēterburgu, lai tiktu atzīts Krievijas Svētajā sinodē un viņiem iegūtu turpmāko finansējumu plaukstošajai Serafima baznīcai. Viņa prombūtnes laikā Ivanam Bodrugam un Ivanam Negriham, kuri jau bija Manitobas koledžas teoloģijas studenti un Serafima baznīcas priesteri, izdevās saņemt Prezbiteriāņu finansējuma galvojumu Serafima baznīcai, ar pamatojumu, ka tā laika gaitā tiks pārveidota pēc prezbiteriāņu modeļa.
Atskaņas
Šo prērijas pasākumu rezultātā radās Kanādas ukraiņu sabiedrība.
Ivans Bodrugs, vien no Serafima baznīcas dumpiniekiem, kļuva par jaunās neatkarīgās baznīcas vadītāju, kā arī būdams pats par sevi ļoti harismātisks, viņš sludināja prezbiterāņu ietekmēto evaņģēlisko kristietību. Viņš nodzīvoja līdz 1950. gadiem. Neatkarīgās baznīcas ēkas atradās Pričarda avēnijas (Pritchard Avenue) un Makgregora ielas (McGregor Street) stūrī, kaut arī pirmā ēka, kuru Serafims izmantoja kā savu pirmo baznīcu, tika nojaukta, otrā, kura tika uzcelta par prezbiteriāņu finansējumu, vēl arvien atrodas pretī Labour Temple Vinipegas ziemeļu daļā. Arhibīskaps Lanževīns centās aizvien vairāk un vairāk asimilēt ukraiņu sabiedrību Romas katolicismā. Viņš izveidoja Svētā Nikolaja baziliku un pieaicināja beļģu priesterus, Tēvu Ahillu Delēru (Achille Delaere) un citus, kuri varēja lasīt dievkalpojumus slāvu baznīcas valodā, ģērbās atbilstoši grieķu rituāliem un sprediķoja poļu valodā. Šī baznīca atradās pāri ielai no Neatkarīgās Svētā Vladimira un Olgas ukraiņu katoļu katedrāles uz Makgregora ielas Vinipegas ziemeļu daļā. Šī, savā ziņā sacensība, deva lielākas iespējas Kanādas ukraiņu bērniem mācīties ukraiņu valodu.
Liberālā partija, apzinoties to, ka ukraiņi vairs nebija saistīti ar arhibīskapu Lanževīnu un Romas katoļiem, kuri savukārt bija saistīti ar konservatīvo partiju, spēra soli uz priekšu un nodibināja pirmo ukraiņu valodā izdoto laikrakstu Kanādā – Kanādas zemnieks (Kanadiskyi Farmer (The Canadian Farmer)), kura pirmais redaktors bija neviens cits ka Ivans Negrihs.
Serafims pazuda 1908. gadā, bet ziņas par viņu vēl varēja atrast Ukraiņu balsī līdz pat 1913. gadam, (Ukrainskyi Holos (the Ukrainian Voice, vēl tagad tiek izdota Vinipegā)), kur tika ziņots, ka viņš tirgo bībeles Britu Kolumbijas dzelzceļa strādniekiem. Citos vēstures avotos minēts, ka viņš atgriezās Krievijā.
Kirils Geniks kopā ar vecāko meitu un vienu no dēliem pārcēlās uz Amerikas Savienotajām Valstīm, Ziemļdakotu. Taču pēc laika atgriezās un mira 1925. gadā.
Makarī Marčenko, vēl pirms Serafima aiziešanas, sevi pasludināja ne tikai par jauno Serafima baznīcas bīskapu, bet arī par ercpatriarhu un ercpāvestu. Lai ne ar ko neriskētu vai izrādītu kādam lielāku piekrišanu, labu mērķu vadīts viņš nošķīra pāvestu un Krievijas svēto sinodi. Ir atrodami ieraksti, ka viņš ceļoja pa lauku reģioniem līdz pat 1930. gadam, kalpojot un sprediķojot tiem ukraiņiem, kuriem interesēja austrumu rituāli.
Jānis Frīde
Jānis Frīde (, Rīga -, Rīga, apbedīts Meža kapos) bija Latvijas žurnālists, literatūrzinātnieks un šahists.
Kalmar FF
Kalmar FF ir profesionāls Zviedrijas futbola klubs no Kalmaras. Dibināts 1910. gadā kā IF Göta, pašlaik spēlē Allsvenskan, Zviedrijas futbola augstākajā līgā. Komanda ir vienreiz izcīnījusi Zviedrijas čempionu titulu (2008. gadā), kā arī trīs reizes ieguvusi Zviedrijas kausu. Mājas spēles aizvada Guldfågeln Arena stadionā.
Jānis Frīde
Biogrāfija
Dzimis strādnieku ģimenē. 1928. gadā beidzis Rīgas 2. pilsētas ģimnāziju, pēc tam trīs gadus studējis Rīgas komercinstitūtā (1929-31). No 1933. gada bijis VEF ierēdnis. Otrā Pasaules kara laikā cīnījies Latviešu strēlnieku divīzijā, ievainojuma dēļ demobilizēts. Pēc kara no 1943. līdz 1947. gadam studējis Maskavas Biblioteku institūtā (1943-47). Pēc atgriešanās Rīgā bijis Valsts bibliotēkas direktora vietnieks (1947. - 1949.) un Latvijas Valsts universitātes Bibliotēku zinātniskās katedras vadītājs un docētājs (1949.-1959.), Latvijas Valsts izdevniecības Daiļliteratūras redakcijas vecākais redaktors (1959.-1964.). 1950. un 1960. gados publicējis literatūrzinātniskus rakstus (arī kā izdoto grāmatu priekšvārdus) par latviešu un cittautu rakstniekiem: Antonu Austriņu, Doku Ati, Aleksandru Dimā, Voltu Vitmenu, Žoržu Sandu, Džordžu Gordonu Baironu. Pseidonīmi - Jānis Valdājs, Defrijs.
Šahists
Jānis Frīde bijis pazīstams arī kā šahists un šaha žurnālists. No 1938. gada līdz 1940. gadam bijis žurnāla «Šaha māksla» redaktors. No 1972. gada līdz 1975. gadam strādājis žurnālā «Šahs». Piecas reizes piedalījies Latvijas šaha čempionātu finālos, strādājis kā šaha treneris. Spēlējis arī korespondencšahu - Latvijas PSR VII komandu čempionātā (1976. - 1977.) izcīnījis 3. vietu Rīgas medicīnas darbinieku komandas sastāvā.
Vīksna (stacija)
Vēsture
Stacija atklāta 1930. gada 1. decembrī kā līnijas Ieriķi—Abrene stacija. Slēgta 2001. gadā, sliedes demontētas 2009. gadā.
Argentīnas karognesēji olimpiskajās spēlēs
Šajā uzskaitījumā apkopoti Argentīnas sportisti, kas olimpisko spēļu oficiālajās ceremonijās nesuši valsts karogu.
Argentīna ir piedalījusies gan vasaras (no 1900. gada), gan ziemas (no 1928. gada) olimpiskajās spēlēs.
Laupītājblakšu dzimta
Laupītājblakšu dzimta (Reduviidae) ir blakšu kārtas dzimta, kurā ietilpst aptuveni 7000 sugas, kas iedalītas 25 apakšdzimtās. Tā ir viena no lielākajām dzimtām pēc sugu skaita blakšu kārtā. Laupītājblaktis ir izplatītas pa visu pasauli, bet lielāka daļa no tām sastopama tropos. Apdzīvo lielāku daļu sauszemes ekosistēmas un mikrobiotopus, no zīdītāju alām Sonora tuksnesī līdz trūpoša koka stumbram Borneo slapjos mežos. Tās ir plēsīgas blaktis, dažas no tām bieži kož arī cilvēkiem un ir indīgas. Ap koduma vietu var izveidoties iekaisums un jūtamas sāpes. Parasti šīs blaktis ir ar tumšu brūnu nokrāsu, bet dažas sugas ir arī spilgtās krāsās.
Kā liecina portāls Dabas Dati, Latvijā šobrīd ir atklātas 10 sugas:
Al Sadd SC
Al Sadd Sports Club (ar) ir profesionāls Kataras futbola klubs no Dohas, kas piedalās valsts augstākajā futbola līgā jeb Kataras Zvaigžņu līgā.
Klubs tika dibināts 1969. gadā. Tas savas mājas spēles aizvada Jassim bin Hamad Stadium stadionā, kurā ir 12 946 skatītāju vietas. Al Sadd ir veiksmīgākais Kataras futbola klubs. Klubam pieder rekords par visvairāk izcīnītiem Kataras čempionu tituliem (16 tituli). Tas ir vienīgas Kataras futbola klubs, kas ir uzvarējis AFC Čempionu līgā, to paveicot 1989. un 2011. gadā. Klubam ir arī komandas rokasbumbā, basketbolā, volejbolā, galda tenisā un vieglatlētikā.
Nadārs
Dzimis Parīzē. Kļuva pazīstams kā ilustrētās avīzes "Le Charivari" karikatūrists. Fotografējis no 1853. gada. 1858. gadā radīja pasaulē pirmo aerofotogrāfiju, veikdams to no gaisa balona. Ap 1863. gadu uzbūvēja milzīgu (6000 m3) gaisa balonu Le Géant ("Gigants"). Kopā ar Žilu Vernu vadīja biedrību par gaisu smagāku lidaparātu radīšanai. 1874. gadā atļāva savā studijā izvietot mākslinieku izstādi, kas kļuva par pirmo impresionistu izstādi. 1886. gadā radīja pirmo fotointerviju. Radīja arī erotiskās fotogrāfijas. Starp 1895. un 1909. gadu, kas atgriezās Parīzē, darbojās Marseļā.
Kascjukoviči
Kascjukoviči jeb Kostjukoviči (be, ru) ir pilsēta Baltkrievijā, Mogiļevas apgabala dienvidaustrumos, Kascjukoviču rajona centrs pie Žaduņkas upes. Cementa ražošanas centrs.
Vēsture
Rakstos no 1508. gada kā Lietuvas lielkņazistes apdzīvotā vieta. Iekļauta Krievijas Impērijā pēc Polijas pirmās dalīšanas 1772. gadā.
HD 156668
HD 156668 ir zvaigzne, kas atrodas 24,5 pc attālumā no Zemes Herkulesa zvaigznājā. Novērojumi liecina, ka zvaigznei ir vismaz viena planēta.
Zvaigznes masa ir 0,88 MSUN, un tās rādiuss ir 0,895 RSUN. Zvaigzne ir vēsāka par Sauli un tās temperatūra ir 4917 K (4644 °C), tāpēc zvaigzne izstaro gaismu, kura pēc spektrālā sastāva ir sarkanīgāka par Saules gaismu.
Skandi Motors
Skandi Motors ir sabiedrība ar ierobežotu atbildību Latvijā, kas nodarbojas ar automašīnu pārdošanu un apkopi. Uzņēmums ir oficiālais Hyundai, Nissan un Mitsubishi automobiļu marku pārstāvis Latvijā ar 15 gadu pieredzi automašīnu tirdzniecības un servisa pakalpojumu sniegšanas jomā. Savu darbību tas veic Rīgā un Liepājā.
Vēsture
2001. gadā uzsāka darbību, parakstot līgumu ar Hyundai Motor Company par oficiālo Hyundai izplatītāja statusu Latvijā. 2005. gadā ieguva oficiālo Hyundai dīlera statusu un no Kurbada ielas pārvietojās uz autocentru Rīgā, Lielirbes ielā. 2007. gadā tika noslēgts sadarbības līgums ar Jēkabpils Autocentru. 2008. gadā tika atvērts Skandi Motors autocentrs un serviss Liepājā. 2009. gadā Skandi Motors kļuva par Mitsubishi automašīnu oficiālo pārstāvi Latvijā. 2010. gadā parakstīts līgums ar Nissan Nordic Europe Oy, iegūstot oficiālo Nissan dīlera statusu Latvijā.
HD 156668 b
HD 156668 b ir citplanēta, kas atrodas 24,5 pc attālumā no Zemes Herkulesa zvaigznājā. Planēta riņķo ap zvaigzni HD 156668 0,022 AU attālumā. Planētas orbītas ekscentricitāte ir tikai 0,0003. 1 gads uz planētas ilgst tikai 1,27 Zemes dienas ilgi un tā sver tikai 3,2 reizes vairāk par Zemi, tāpēc tā tiek klasificēta, kā Superzeme.
Planētu atklāja 2010. gada 6. janvārī.
Ieraugot planētas orbitālos parametrus, varētu domāt, ka uz tās ir tikpat karsti, kā martenkrāsnī, bet patiesībā temperatūras tomēr ir līdzīgas — vidējā temperatūra uz šīs ugunīgās planētas ir 1353 °C, jo zvaigznes HD 156668, par temperatūrām atbildīgie, parametri atšķiras no Saules samērā maz. Planētas vidējā temperatūra riņķveida orbītas dēļ ir praktiski nemainīga. Īsā apriņķošanas perioda dēļ planētai eksistētu dienas un nakts puslodes. Nakts pusē diemžēl būtu vēss, bet dienas pusē temperatūras svārstītos no 1300 °C līdz 1600 °C.
Gravitācija uz šīs planētas varētu būt nedaudz lielāka par to, kāda ir uz Zemes.
Alesandrijas province
Alesandrijas province ir viena no Itālijas provincēm. Tā atrodas Pjemontas reģionā. Provinces lielākā pilsēta un administratīvais centrs ir Alesandrija. Nākamās lielākās pilsētas ir Kazāle Monferrāto, Novi Ligūre, Tortona un Akvi-Terme. 2011. gada janvārī provincē dzīvoja aptuveni 441 tūkstotis cilvēku. Province administratīvi sīkāk dalās 187 komūnās.
Raščina
Raščina ir ciems Naujenes pagastā, Augšdaugavas novadā. Atrodas 243 km attālumā no Rīgas.
Ciema apkārtnē atrodas vairākas apskates vietas (Rozališku muiža, Vasargelišku skatu tornis), kempings.
2013. gada Austrālijas Grand Prix
2013. gada Austrālijas Grand Prix (oficiālais nosaukums: 2013 Formula 1 Rolex Australian Grand Prix ) bija Formula 1 pasaules čempionāta. gada sezonas pirmais posms, kas norisinājās no 15. līdz 17. martam Austrālijā, Melburnas Albertparka trasē. Sacīkstēs piedalījās divdesmit divi piloti, tostarp esošais čempions Sebastiāns Fetels (Infiniti Red Bull Racing).
Solipsisms
Solipsisms (la — 'vienīgais', ipse — 'pats') filozofijā ir subjektīvi ideālistiska teorija, saskaņā ar kuru pastāv tikai cilvēks un viņa apziņa. Soliptiķi uzskata, ka eksistē tikai pats domājošais subjekts, bet pārējā objektīvā īstenība ir viņa apziņas produkts. Par solipsismu dažkārt dēvē arī galēju egoismu un galēju skepticismu.
2013. gada Austrālijas Grand Prix
Kvalifikācija sestdien norisinājās intensīva lietus apstākļos, 1. sesijas starts tika aizkavēts lietus dēļ, bet pēc tam vairākkārt tika atlikts 2. sesijas starts, līdz nepilnu stundu pirms saulrieta tika pieņemts lēmums, ka atlikušās kvalifikācijas sesijas notiks svētdienas rītā, sešas stundas pirms paredzētā sacensību starta.
Sacīkstēs uzvarēja Kimi Reikenens, otrais finišēja Fernando Alonso, bet trešais — Sebastiāns Fetels.
Daiga Rezevska
Daiga Rezevska (dzimusi ) ir latviešu juriste, augstskolas pasniedzēja, Satversmes tiesas tiesnese.
Biogrāfija
1996. gadā ar izcilību absolvēja Latvijas Universitāti. 2004. gada 14. aprīlī aizstāvēja doktora grādu ar disertāciju "Vispārējo tiesību principu aksioloģiskā un funkcionālā nozīme Latvijas tiesiskās sistēmas transformācijā" (darba vadītājs Edgars Meļķisis).
2010. gadā ievēlēta par Latvijas Universitātes Juridiskās fakultātes profesori. No 2012. līdz 2014. gadam bijusi Latvijas Zinātnes padomes eksperte juridiskajā zinātnē.
2015. gada 15. oktobrī tika apstiprināta par Satversmes tiesas tiesnesi, amata pienākumus sāka pildīt 2016. gada 26. aprīlī. Tiesneša amats bija pieejams, jo to pēc savas vēlēšanās atbrīvoja tiesnese Kristīne Krūma.
Baltavots un Melnavots
Baltavots un Melnavots ir divi augšupplūdes avoti Kuldīgas novada Kurmāles pagastā. Izvietojušies pagasta ziemeļrietumos uz ziemeļiem no kādreizējā Alsungas—Kuldīgas dzelzceļa trases. Kopš 2001. gada aizsargājams ģeoloģisks piemineklis. Baltavots atgādina verdošu katlu aptuveni 2 m diametrā ar smilšainu pamatni, smilts tajā atrodas nepārtrauktā kustībā. No avota iztek strauts. 200 m uz ziemeļiem no Baltavota atrodas Melnavots, kura ūdens izplūst caur 0,5 m biezu kūdras slāni, kas tam piešķir raksturīgo krāsu. Aptuvenās Melnavota atrašanās koordinātas 56°59'05.0"N 21°53'42.1"E.
GIF Sundsvall
GIF Sundsvall ir profesionāls Zviedrijas futbola klubs no Sundsvallas. Dibināts 1903. gadā, pašlaik spēlē Superettan, Zviedrijas futbola otrajā pēc līmeņa līgā. Labākais sasniegums ir 5. vieta Allsvenskan, ko komanda ieguva 1988. gadā. Mājas spēles aizvada Norrporten Arena stadionā.
Oniši
Oniši var būt:
Plācis
Plācis (agrāk Placi) ir ciems Cēsu novada Straupes pagastā, pagasta centrs. Izvietojies pie Baukalna (87 m vjl), Braslas upes kraisajā krastā pie autoceļa A3, 21 km attālumā no novada centra Cēsīm un 72 km no Rīgas.
Apdzīvotā vieta veidojusies pie Plačakroga lielceļa malā, netālu no kādreizējās Baukalna pusmuižas. Izaugusi padomju gados kā Ļeņina kolhoza ciemats. Plācī atrodas pagasta pārvalde, Straupes kultūras nams, aptieka, ārsta prakse, vairāki veikali, viesu nams. Plācī uzstādīts piemineklis 1919. gadā kaujā Baukalna apkaimē pret barona Manteifeļa jātniekiem kritušajiem Ziemeļlatvijas partizāniem.
Al-Duhail SC
Al-Duhail Sports Club (ar) ir profesionāls Kataras futbola klubs no Dohas, kas piedalās valsts augstākajā futbola līgā jeb Kataras Zvaigžņu līgā.
Klubs tika dibināts 2009. gadā. Tas savas mājas spēles aizvada Abdullah bin Khalifa Stadium stadionā, kurā ir 9 000 skatītāju vietas. Al-Duhail kļuva par pirmo Kataras klubu, kas savā pirmajā sezonā izcīnīja augstākās līgas titulu. Kopumā klubs ir izcīnījis astoņus līgas titulus.
Hodonīna
Hodonīna (cz) ir pilsēta Čehijā pie Morāvas upes, Dienvidmorāvijas apgabala Hodonīnas apriņķa centrs pie valsts robežas ar Slovākiju.
Vēsture
Rakstos pirmoreiz minēta 1046. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Otrā pasaules kara laikā pie pilsētas atradās vācu koncentrācijas nometne Morāvijas romu iedzīvotājiem. Kopš 1993. gada — Čehijā.
Ekonomika
Pilsētas apkaimē atrodas vīnkopības rajons.
Tūrisms
Netālu no pilsētas atrodas 51,8 kilometru garais Tomāša Batjas pirms Otrā pasaules kara izbūvētais kanāls (Baťův kanál), kas mūsdienās tiek izmantotots rekreācijai.
Cilvēki
Hodonīna ir Čehoslovākijas pirmā prezidenta Tomāša Garika Masarika (Tomáš Garrigue Masaryk, 1850-1937) dzimtā pilsēta. Pilsētā dzimis arī futbolists Ondržejs Mazuhs (Ondřej Mazuch, 1989), hokejists Vāclavs Nedomanskis (Václav Nedomanský, 1944) un vieglatlēts Vītezslavs Veselijs (Vítězslav Veselý, 1983).
Kitiles lidosta
Kitiles lidosta (fi) ir lidosta Somijas ziemeļos, uz ziemeļiem no Kitiles ciema, Ounasjoki upes labajā krastā. Vairums lidojumu ir sezonāli, jo lidosta apkalpo Kitiles slēpošanas kūrortu.
Neskaitot čārterlidojumus, lidostā regulārus pasažieru aviopārvadājumus 2020. gadā nodrošināja aviosabiedrības airBaltic, Finnair, Lufthansa, TUI Airways un TUI fly Belgium. Visu sezonu notiek lidojumi uz Helsinkiem, bet sezonāli uz citām Somijas vietām, kā arī uz 4 valstīm (tās ir Beļģija, Latvija, Lielbritānija, Vācija).
Šarls Gerēns
Šarls Gerēns (fr; dzimšanas un miršanas datums nav zināms) bija franču paukotājs, startējis 1900 gada vasaras olimpiskajās spēlēs Parīzē.
Gerēns 1900. gada vasaras olimpiskajās spēlēs Parīzē startēja paukošanā ar floreti. Šajā disciplīnā viņš izcīnīja 16. vietu.
Vitene
Vitene (de) ir pilsēta Arnsbergas apgabalā, Ziemeļreinā-Vestfālenē, Vācijā. 2021. gadā pilsētā dzīvoja 95 107 iedzīvotāji. Pilsēta atrodas Rūras upes krastos, netālu no Bohumas un Dortmundes pilsētām.
Kurts Dērijs
Kurts Dērijs (de; dzimis ; miris ) bija vācu vieglatlēts, 1896. gada Atēnu un 1900. gada Parīzes olimpisko spēļu dalībnieks. Vairākkārtējs Vācijas čempions dažādās sprinta distancēs.
Olimpiskās spēles
1896. gada olimpiskajās spēlēs Atēnās Dērijs startēja trijās vieglatlētikas skriešanas disciplīnās — 100 metru, 400 metru skrējienā un 110 metru barjerskrējienā. Visās šajās disciplīnās viņš nebija starp diviem labākajiem priekšskrējiena dalībniekiem un fināla kārtām nekvalificējās.
Rezultāti
Q — kvalifikācija nākamajai skrējiena kārtai
Karjera ārpus Olimpiskajām spēlēm
1896. gadā Dērijs izcīnīja čempiona titulu Vācijas čempionātos 100 un 200 metru skriešanā, un 1899. gadā čempiona titulu izcīnīja 200 un 400 metru skriešanas disciplīnās.
Papildus vieglatlētikai viņš bija arī labs daiļslidotājs, riteņbraucējs un tenisists, kā arī starptautisks hokejists un boksa tiesnesis.
1909. gadā Dērijs bija Vācijas Hokeja federācijas (Deutscher Hockey-Bund) dibinātājs un līdz 1914. gadam bija tās pirmais prezidents.
Pauls Pinna
Pauls Oto Hermanis Pinna (et; dzimis Tallinā, miris Tallinā ), bija igauņu aktieris un teātra režisors, Igaunijas PSR Tautas mākslinieks (1942), teātra "Estonia" dibinātājs.
Biogrāfija
Pauls Pinna dzimis Tallinā pilsētas valdes ierēdņa ģimenē. Aktiera karjeru uzsāka, darbojoties Igaunijas Mūzikas un dziedāšanas biedrībā. 1905. gadā kopā ar Teodoru Altermanu un Arturu Normanu viņš uzsāka nacionālā teātra "Estonia" izveidi. No 1909. līdz 1910. gadam kopā ar Teodoru Altermanu izdeva pirmo igauņu teātra žurnālu "Näitelava". 1914. gadā sakarā ar konfliktiem teātrī viņš pārcēlās uz Krieviju. Pēc Pirmā pasaules kara atgriezās Igaunijā. Sakarā ar to, ka teātris "Estonia" bija pārveidots par slimnīcu un daļa no aktieriem bija iesaukta armijā, viņš aizbrauca uz Maskavu, bet gadu vēlāk tomēr atgriezās Igaunijā, lai teātri atjaunotu. Igaunijas brīvības cīņu laikā viņš kļuva par Igaunijas Drāmas teātra (Eesti Draamateater) aktieri, režisoru un māksliniecisko vadītāju. 1923. gadā viņš nodibināja "Tautas teātri", kurā spēlēja aktieri pašdarbnieki. 1927. gadā šis teātris bankrotēja. Pēc tam pēc Kārļa Jungholca ielūguma atgriezās teātrī "Estonia". Otrā pasaules kara laikā viņš dienēja darba bataljonā. Pēc kara viņš dzīvoja un strādāja Igaunijā. Apbedīts Tallinas Meža kapos (Metsakalmistu).
Kāda Tallinas iela ir nosaukta Paula Pinnas vārdā. No 1949. līdz 1989. gadam Tallinā darbojās Paula Pinnas vārdā nosauktais teātris.
Rovaniemi lidosta
Neskaitot čārterlidojumus, lidostā regulārus pasažieru aviopārvadājumus 2021. gadā nodrošināja aviosabiedrības easyJet, Finnair, Norwegian Air Shuttle un Turkish Airlines. Visu sezonu notiek lidojumi uz Helsinkiem, bet sezonāli uz 2 valstīm (tās ir Lielbritānija un Turcija).
European Hit Radio Top 100 (2016)
Šis ir European Hit Radio 2016. gada noslēguma Top 100. Tops tika atskaņots radiostacijā European Hit Radio piektdien, 2016. gada 30. decembrī plkst. 10.00. Topu vadīja DJ Roberts Lejasmeijers.
Top 100 sastādīšanas princips
European Hit Radio Top 100 tiek sastādīts, pamatojoties uz klausītāju balsojuma rezultātiem, kas ik nedēļu tiek apkopoti Top 40. Topa veidošanas procesā piedalās visas dziesmas, kas kaut reizi ir pabijušas Top 40 sarakstā. No vidēji 250 līdz 280 gada laikā Top 40 iekļuvušajām dziesmām tiek noteiktas populārākās 100.
Katrai dziesmai, kas kaut reizi ir iekļuvusi Top 40, tiek piešķirts punktu skaits, atkarībā no dziesmas atrašanās vietas topā. Piemēram, ja dziesma iknedēļas Top 40 ieņem 1. vietu, tad dziesmai tiek pieskaitīts 1 punkts, ja dziesma ieņem 12. vietu, tad 12 punkti, ja 37. vietu, tad 37 punkti un tā tālāk. Nedēļās, kurās dziesma nav iekļuvusi Top 40 populārāko dziesmu sarakstā, dziesmai tiek pieskaitīts 41 punkts. Veidojot Top 100, visi punkti tiek skaitīti kopā un augstāko vietu iegūst dziesma ar vismazāko punktu skaitu. Ja vairākām dziesmām ir vienāds punktu skaits, tad augstākā vietā nonāk tā dziesma, kurai ir bijusi augstākā vieta Top 40, tad nākamā augstākā vieta un tā tālāk.
Piezīmes
N — nedēļas Top 40, Av — augstākā vieta Top 40, NAv — nedēļas augstākajā vietā
Austra Kārkliņa
Dzīvesgājums
Dzimusi 1895. gada 2. jūlijā Rankā amatnieku ģimenē. Mācījās Jaunpiebalgas draudzes skolā, V. Maldoņa ģimnāzijā Rīgā, studēja filozofiju Latvijas Universitātē. Strādāja par skolotāju Rīgas 3. ģimnāzijā. Iztulkojusi no itāļu, vācu, krievu, franču valodas ap 20 operu libretu, rakstīja presē par Aspaziju, A. Brigaderi, E. Stērsti, E. Virzu, J. Poruku, J. Sudrabkalnu, publicēja recenzijas.
Mirusi 1986. gada 1. aprīlī Rīgā, apbedīta Meža kapos.
Ratinieki
Ratinieki ir ciems Ozolmuižas pagastā, Rēzeknes novadā. Atrodas 242 km attālumā no Rīgas.
Rejšarda Brūksa nāve
2020. gada 12. jūnija vakarā afroamerikāni Rejšardu Brūksu (en) nošāva Atlantas policijas departamenta darbinieks Garets Rolfs. Aizturēšanas procesā piedalījās arī policists Devins Brosnans.
Incidents notika Atlantā netālu no Wendy's restorāna. Policiju izsauca restorāna darbinieki, kuri apgalvoja, ka Brūksa mašīna, kurā viņš aizmiga, traucē citiem klientiem. Pirmais notikuma vietā ierodās Brosnans, kuram Brūkss uzradīja vadītāja apliecību un piekrita pārvietot mašīnu, piebilstot, ka par godu meitas dzimšanas dienai bija "iedzēris dažus dzērienus". Nedaudz vēlāk notikuma vietā ieradās Rolfs, kurš uzstāja, ka Brūksam jāveic alkotests. Testa rezultāti parādīja, ka alkohola līmenis Brūksa asinīs pārsniedz Džordžijas štatā noteikto pieļaujamo minimumu automašīnas vadīšanai, sakarā ar ko Rolfs centās arestēt Brūksu, uzliekot viņam rokudzelžus. Tajā brīdī Brūkss kļuva agresīvs un uzbruka policistiem, sākās kautiņš, pēc kura Brūkss atņēma Brosnana elektrošoka pistoli un metās bēgt. Rolfs sāka pakaļdzīšanos, kuras laikā Brūkss ticis nošauts.
Brūksa nāve, tāpat kā nesenā Džordža Floida nāve, izraisīja protesta vilni Amerikas Savienotajās Valstīs. Protestu laikā tika nodedzināts Wendy’s restorāns Atlantā.
2020. gada 13. jūnijā Atlantas policijas priekšniece Ērika Šīldsa atbrīvoja savu amatu, lai "atjaunotu sabiedrības uzticību". Abi policisti tika atlaisti no darba.
ASV prezidents Donalds Tramps paziņoja, ka situācija ar Brūksu bija "briesmīga". 2020. gada 16. jūnijā viņš parakstīja rīkojumu par reformām policijā, sakot, ka tas nodrošinās "elegantu taisnīgumu". 17. jūnijā Rolfam un Brosnonam izvirzīja apsūdzības saistībā ar Brūksa slepkavību.
Enontekie lidosta
Enontekie lidosta (fi) ir lidosta Somijas ziemeļos, uz 9,3 kilometrus uz dienvidrietumiem no pašvaldības centra Hetas. 2021. gada sākumā uz lidostu nenotika regulāri pasažieru lidojumi. Lidosta galvenokārt tiek izmantota tūrisma čārterlidojumu vajadzībām.
Robērs Nivels
Robērs Žoržs Nivels (dzimis, miris ) bija franču artilērijas ģenerālis.
Dienestu sācis 1878. gadā pēc Politehniskās skolas (École Polytechnique) beigšanas. Dienējis Alžīrijā, Tunisijā, piedalījies Bokseru sacelšanās apspiešanā.
Pirmā pasaules karā izcēlies Verdenas kaujas laikā 1916. gada februārī - decembrī. Nivels ir autors kaujas uzsaukumam Ils ne passeront pas!, kas vēlāk, citos apstākļos, tika pārtulkots spāniski kā ¡No pasarán!. 1916. gada decembrī iecelts par franču spēku virspavēlnieku Rietumu frontē Žozefa Žofra vietā. Viens no iecelšanas motīviem bija arī Nivela labās angļu valodas zināšanas.
Organizējis t.s. Nivela ofensīvu 1917. gada aprīlī, maijā. Uzbrukuma rezultāti bija tik neievērojami un upuri tik lieli, ka daļa no armijas sadumpojās, bet Nivels tika pārcelts komandēt franču spēkus Āfrikā.
Ratinīki (Dricānu pagasts)
Ratinīki ir ciems Dricānu pagastā, Rēzeknes novadā. Atrodas 249 km attālumā no Rīgas.
Pakalnieši (stacija)
Pakalnieši bija dzelzceļa stacija līnijas Ieriķi—Abrene iecirknī Gulbene—Abrene. Tā atradās Balvu novada Vīksnas pagastā.
Vēsture
Stacija atklāta 1921. gadā kā līnijas Ieriķi—Abrene stacija, 1926. gadā to pārvēra par pieturvietu. 1931. gadā Pakalniešu pieturas vietu pilnībā slēdza, bet 1933. gadā atkal atjaunoja sakarā ar šaursliežu dzelzceļa atzara izbūvi līdz Kūdupei.
Vācu okupācijas laikā sāka būvēt dzelzceļu no Pakalniešiem līdz Petseriem, bet Sarkanās armijas uzbrukuma dēļ to nepabeidza. Pakalniešu-Kūdupes atzaru slēdza 1944. gadā un pieturas punktu vairs neatjaunoja. Sliedes demontētas 2009. gadā.
Spirgus
Spirgus ir apdzīvota vieta Tukuma novada Slampes pagastā. Atrodas pagasta dienvidrietumos 6,0 km no pagasta centra Slampes, 19,9 km no novada centra Tukuma un 78,1 km no Rīgas. Apdzīvotā vieta izveidojusies ap Spirgus muižu, no kuras mūsdienās palikušas vairs tikai drupas.
Apdzīvotā vieta atrodas pie autoceļa V1453 (Praviņas–Džūkste).
Parasfenoīds
Parasfenoīds ir segkauls daudzu mugurkaulnieku galvaskausos. Tas ir nepāra kauls, kas atrodas uz auklsēju viduslīnijas. Daudziem rāpuļiem un putniem tas saaug ar smadzeņu kārbas endohondrālo (skrimšļa) bazisfenoīdo kaulu, izveidojot kaulu, zināmu kā parabazisfenoīds. Agrīnajiem zīdītājiem ir sastopams neliels parasfenoīds, taču pārsvarā tā funkciju nomainīja lemeša kauls. Placentāļiem zīdītājiem un bezkājainajiem abiniekiem parasfenoīds ir zudis.
Takuja Oniši
Takuja Oniši (大西 卓哉, Ōnishi Takuya, dzimis ) ir Japānas kosmonauts.
1998. gadā Takuja Oniši ieguva inženiera bakalaura grādu aeronautikas un kosmiskās inženierijas specialitātē Tokijas Universitātē. Viņš strādāja lidsabiedrībā All Nippon Airways Hanedas lidostā. Beikersfīldā Kalifornijā Oniši pabeidza lidotāja apmācības divu gadu kursus un Tokijā viena gada kursus. 2003. gadā viņš sāka strādāt par lidmašīnas Boeing 767 pilotu.
2009. gada 25. februārī Takuja Oniši tika izvēlēts par JAXA kosmonauta kandidātu. 1. aprīlī uzņemts kosmonautu sagatavošanas grupā. Augustā devās uz ASV, kur līdz 2011. gada jūlijam apguva kosmonauta vispārējās un Starptautiskās kosmosa stacijas apkalpošanai nepieciešamās iemaņas.
Takujas Oniši pirmais kosmiskais lidojums sākās 2016. gada jūlijā, ar kosmosa kuģi Sojuz MS-01 dodoties uz Starptautisko kosmosa staciju. Viņš bija 48. ekspedīcijas un 49. ekspedīcijas lidojuma inženieris. Uz zemes atgriezās 2016. gada oktobrī.
Kosmisko lidojumu kopsavilkums:
Valdeķu muiža
Valdeķu muižas pils ir 1882. gadā celta muižas kungu māja, kas atrodas Tukuma novada Valdeķu ciemā. Vietējas nozīmes kultūrvēstures piemineklis.
Vēsture
Valdeķu muižu 1845. gadā, atdalot no Aizdzires muižas (Adsirn), izveidoja tās īpašnieks Nikolauss fon Koskuls un uzdāvināja savai sievai Luīzei. 20. gadsimta sākumā muiža piederēja Rīgas tirgotājam Eiženam Švarcam.
1931. gadā to stipri nolaistu iegādājās izdevējs Antons Benjamiņš, kas to īsā laikā izveidoja par lauku paraugsaimniecību. Pēc Latvijas okupācijas 1940. gadā Valdeķu muižas kungu māju nacionalizēja un tās īpašniece Emīlija Benjamiņa tika deportēta uz Gulaga soda nometni. Pēc Latvijas neatkarības 1997. gadā Benjamiņu dzimta (Ilze Stokvuda, Pēteris Benjamiņš, Juris Džordžs Benjamiņš) savu īpašumu atguva un atjaunoja.
Auguste
Auguste var būt:
Pēdējais vakarēdiens
Pēdējais vakarēdiens ir pēdējā maltīte, ko Jēzus Kristus aizvadīja kopā ar saviem apustuļiem Jeruzalemē, pirms tika sists krustā. Mūsdienās pēdējais vakarēdiens tiek atzīmēts kristiešu vidū zaļajā ceturtdienā. Turklāt tas nodrošina teorētisko eiharistijas norises kārtību.
Pāvila 1. vēstule korintiešiem ir pirmais zināmais darbs, kurā tiek pieminēts pēdējais vakarēdiens. Saskaņā ar visiem četriem evaņģēlijiem, vakarēdiens notika nedēļas nogalē pēc Jēzus triumfālās ierašanās Jeruzalemē un Jēzus ar saviem apustuļiem noturēja maltīti īsi pirms Jēzus sišanas krustā nedēļas beigās. Maltītes laikā Jēzus paredzēja, ka kāds no klātesošajiem viņu nodos un pareģoja, ka pirms nākamā rīta Pēteris noliegs, ka pazīst Jēzu.
Facebookcorewwwi.onion
facebookcorewwwi.onion ir interneta vietne, kas ļauj piekļūt Facebook caur Tor anonimitātes tīklu, izmantojot .onion augšējā līmeņa domēnu. 2015. gadā vietni katru mēnesi lietoja 525 tūkstoši lietotāju, bet 2016. gadā lietotāju skaits jau pārsniedza 1 miljonu. Ne Twitter, ne Google nav radījuši savas vietnes, kas darbotos ar Tor, tāpēc Facebook gūst lietotāju atzinumus par šādas iespējas sniegšanu, kas padara to pieejamu valstīs, kas aktīvi mēģina bloķēt Facebook.
2014. gada oktobrī Facebook paziņoja, ka lietotāji var izveidot savienojumu ar tīmekļa vietni caur Tor pakalpojumu, izmantojot Tor browser un šifrējot vietni ar SSL protokolu. Vietnes URL adrese —  — ir bekronīms, kas apzīmē Facebook Core WWW Infrastructure.
Pirms oficiālās .onion domēna vietnes izlaišanas piekļūt Facebook caur Tor nebija iespējams un rādījās kļūdas ziņojumi. Tor tīkla izmantošana sniedz Facebook lietotājiem lielāku anonimitāti un paaugstina aizsardzības līmeni pret komerciālo un valsts darbinieku uzraudzību. ProPublica žurnālistikas organizācijas veidotāji atsaucās tieši uz šīs vietnes eksistenci, kad viņi uzsāka savu slēpto pakalpojumu.
2014. gada vietnes versija vēl joprojām ir agrīnā stadijā, jo ir vajadzīgs uzlabot saites kodu. Tiek spekulēts, ka vairāki citi uzņēmumi sekos Facebook pēdās un izveidos savas vietnes piekļuvei no Tor.
Žozefs Senā
Žozefs Marī Florāns Anrī Senā (fr; dzimis, miršanas datums nav zināms) bija franču paukotājs, startējis 1900. gada vasaras olimpiskajās spēlēs Parīzē un 1906. gada neoficiālajās olimpiskajās spēlēs Atēnās.
Senā 1900. gada vasaras olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm disciplīnām viņš labāko rezultātu izcīnīja paukošanā ar floreti, kur ieguva 6. vietu. Savukārt 1906. gada neoficiālajās spēlēs viņš startēja paukošanā ar floreti. Šajā reizē viņš startēja tikai pirmajā kārtā.
Kīrens Pērkinss
Kīrens Pērkinss (en; dzimis ) ir bijušais austrāliešu peldētājs, specializējies brīvā stila peldēšanā garajās distancēs.
Piedalījies trijās Olimpiskajās spēlēs (1992, 1996, 2000). 1992. gadā Barselonā viņš kļuva par čempionu 1500 m distancē un izcīnīja sudrabu 400 m brīvā stila distancē, 1996. gadā Atlantā atkārtoja panākumu 1500 m distancē, 2000. gadā Sidnejā K. Pērkinss ieņēma otro vietu 1500 m brīvā stila peldējumā. Izcīnījis vairākas medaļas Pasaules čempionātos gan garajā, gan īsajā baseinā.
K. Pērkinsam ir piederējuši vairāki pasaules rekordi (visi uzstādīti garajā baseinā). 1994. gadā K. Pērkinss tika atzīts par gada labāko peldētāju pasaulē.
Lizuma muiža
Muižas kungu māja celta 1864. vai 1854. gadā gotiskā stilā, 19. gadsimta vidū pārbūvēta neogotikas stilā. Muiža piederēja baronam F. fon Volfam. Mūra ēkai ir divi stāvi, ziemeļrietumu stūrī piebūvēts tornis. Kungu mājā vairākās telpās saglabājusies mākslinieciskā apdare. Līdz mūsdienām saglabājusies ir arī klēts un citas saimniecības ēkas. Pašlaik darbojas Lizuma vidusskola.
Ēkas automatizācija
Ēkas automatizācija ir ēkas automātisko iekārtu un sistēmu kopums, ko kontrolē ēkas vadības sistēma (ĒVS), darbojoties pēc dalītās vadības sistēmas principiem. Piemēram, tajā var būt iekļautas siltuma, ventilācijas un gaisa kondicionēšanas, apgaismojuma, ugunsaizsardzības, drošības, elektroenerģijas kontroles un citas sistēmas. Ēkas automatizācijas mērķis ir uzlabot iemītnieku ērtības un drošību, kā arī, efektīvāk izmantojot resursus, samazināt ēkas uzturēšanas izmaksas.
Ar ĒVS aprīkotas ēkas bieži sauc par "viedajām ēkām" vai (ja tā ir dzīvojamā māja) "viedajām mājām" (arī "gudrajām mājām" vai "inteliģentajām mājām").
Ēkas automatizācijas sistēma
Ēku automatizācijā pielietotās sistēmas atšķiras rūpniecības objektiem, sabiedriskām ēkām, biroju kompleksiem, viesnīcām, daudzdzīvokļu ēkām, vienģimenes mājām u.c. Vienotā sistēmā var apvienot arī vairākas ēkas un ārpus ēkām esošus objektus.
ĒVS sastāv no viena vai vairākiem kontrolieriem, sensoriem un izpildaparātiem. Visas šīs ierīces savieno laukmaģistrāle (kopne). Atkarībā no izvēlētā standarta, kopne var būt vadi, bezvadu tīkls, optiskās šķiedras kabeļi u.c. Sarežģītākās sistēmās var būt vairākas kopnes vairākos līmeņos. ĒVS bieži ir ar pieslēgumu internetam un iespēju novērot un kontrolēt procesus attālināti.
Ieviešanas process
Ar "ēkas automatizāciju" arī saprot šīs sistēmas ieviešanas procesu. Ierīkošanas galvenās stadijas:
Pielietošanas sfēras
Ēku automatizāciju pielieto šādās jomās:
Ieguvumi
Ieguvumi no ēku automatizācijas var būt:
Trūkumi
Ēku automatizācijas trūkumi:
Par katru cenu
"Par katru cenu" (en) ir 2016. gada vesterns, kura režisors ir Deivids Makenzijs. Galvenās lomas filmā atveido Džefs Bridžess, Kriss Pains, Bens Fosters un Džils Birginhems. Filmas pirmizrāde notika Kannu filmu festivālā.
Filma tika nominēta četrām Amerikas Kinoakadēmijas balvām: "Labākā filma", "Labākais aktieris otrā plāna lomā", "Labākais oriģinālscenārijs" un "Labākā montāža".
Šķīries tēvs Tobijs Hauards un viņa vecākais brālis Tanners aplaupa Midlendas bankas filiāles, lai glābtu savu ģimenes rančo Rietumteksasā.
Ozans Kabaks
Ozans Kabaks (tr, dzimis ) ir turku futbolists, spēlē aizsarga pozīcijā, Turcijas futbola izlases dalībnieks. Kopš 2022. gada Kabaks pārstāv Vācijas Bundeslīgas komandu 1899 Hoffenheim. Iepriekš Kabaks ir spēlējis Stambulas "Galatasaray",VfB Stuttgart, Schalke 04 un Liverpool.
Sasniegumi
Galatasaray
Individuālie sasniegumi
Beibeži
Beibeži ir ciems Bauskas novada Vecumnieku pagastā. Izvietojies Misas labajā krastā pie Jelgavas—Krustpils dzelzceļa 5,5 km no pagasta centra Vecumniekiem, 27,5 km no novada centra Bauskas un 55 km no Rīgas.
Apdzīvotā vieta izveidojusies padomju laikā Beibežu purva dienvidu malā pie bijušās meliorācijas izmēģinājumu stacijas. Apbūve izvietota paralēli Vecumnieku—Iecavas ceļam, kas ir ciema galvenā iela. Esošo apbūvi raksturo vienģimeņu un daudzdzīvokļu dzīvojamās mājas, jaukta publiskā un dzīvojamās apbūve teritorijas ziemeļdaļā. Uz bijušās meliorācijas izmēģinājumu stacijas bāzes tika izveidota paju sabiedrība «Beibeži», kas vēlāk pārveidota par SIA «Beibeži». Pieejama centralizēta ūdensapgāde un kanalizācija, darbojas notekūdeņu attīrīšanas iekārtas. Beibežos ir bibliotēka.
Iedzīvotāju skaita izmaiņas
Esošajās robežās, pēc CSP un OSP datiem.
Amazones lietus mežs
Amazones lietus mežs ir mūžzaļš mitrs tropiskais lietus mežs, kas aizņem lielāko Amazones upes baseina daļu Amazones līdzenumā Dienvidamerikā.
Amazones baseina platība ir 7 miljoni km2, no kuriem 5,5 miljonus km2 aizņem lietus mežs. Lietus mežs atrodas deviņu valstu teritorijās. Lielākā daļa atrodas Brazīlijā (60%), kam seko Peru (13%), Kolumbija (10%), kā arī Venecuēla, Ekvadora, Bolīvija, Gajāna, Surinama, Gviāna. Šeit atrodas vairāk nekā puse no pasaulē palikušajiem lietus mežiem, tāpat šis ir lielākais un sugām visbagātākais tropiskais lietus mežs pasaulē. Amazones lietus mežos aug dažādi epifīti, piemēram, orhidejas, bromēlijas, dažādas papardes, kas aug uz koku zariem, izmantojot mitrumu un barības vielas, kas tur nonākušas, sakrājoties atmirušām augu daļām un lietus ūdenim. Uz zemes koku ēnā aug dažādas sūnas, papardes, kā arī ķērpji. Lietus mežos aug sarkankoki, kuriem ir vērtīga koksne, hinīnkoki, hevejas, kakaokoki, gumijkoki.
Dzīvnieku valsts ir ļoti daudzveidīga un savdabīga. Amazones lietus mežos mitinās jaguāri, vardes, bļauri, sliņķi, kapibaras, anakondas, tapīri, rozā delfīni (pazīstami arī kā Amazones upes delfīni), gekoni, sikspārņi, vaboles, odi un milzum daudz mušu.
Džejs un Klusais Bobs
"Džejs un Klusais Bobs" (en) ir 2001. gada Amerikas Savienoto Valstu komēdija, kuras režisors, scenārists un viens no galveno lomu atveidotājiem ir Kevins Smits. Citas lomas atveido Džeisons Mjūzs, Bens Afleks, Ilaiza Dušku, Šenona Elizabete, Vills Ferels un Kriss Roks. Filmas pirmizrāde notika 2001. gada 24. augustā.
Kemi-Tornio lidosta
Kemi-Tornio lidosta (fi) ir lidosta Somijas ziemeļaustrumos, pie Kemijoki upes ietekas Botnijas līcī. Apkalpo Kemi un Tornio pilsētas.
Džejs un Klusais Bobs
2019. gadā iznāca filma Jay and Silent Bob Reboot, kas ar nelielām izmaiņām atkārto šis filmas sižetu.
Kemi-Tornio lidosta
2021. gada sākumā no lidostas regulārus aviopārvadājumus veica aviosabiedrība Finnair uz Helsinkiem un Kokolu.
Džejs un Klusais Bobs
Sižets
Filmas galvenie varoņi Džejs un Klusais Bobs uzzina, ka viņi ir kļuvuši par populāra komiksa varoņu prototipiem, nesaņemot par to ne centa. Tagad studija Miramax Films gatavojas komiksa ekranizācijai, par kuru cilvēki sāk negatīvi izteikties internetā, saucot tēlus, kuri noskatīti no Džeja un Klusā Boba par stulbeņiem. Lai apturētu filmēšanu, Džejs un Klusais Bobs dodas uz Holivudu, satiekot pa ceļam dažādus cilvēkus.
Lomās
un citi aktieri
Ratkova
Ratkova ir ciems Šķaunes pagastā, Dagdas novadā. Atrodas 310 km attālumā no Rīgas.
Japānas susuris
Japānas susuris (Glirulus japonicus) ir viena no susuru dzimtas (Gliridae) vāverveidīgo grauzēju sugām, kas ir vienīgā suga Japānas susuru ģintī (Glirulus). Japānas susuris ir endēma Japānas dzīvnieku suga, sastopams Honsju, Šikoku, Kjusju un Dogo salās. Mājo mērenās joslas lapkoku un skujkoku mežos. Ģenētiskie pētījumi liecina, ka Japānas susuris izolācijā dzīvojis 25—30 milj. gadus.
Izskats
Japānas susuris ir viens no mazākajiem visā susuru dzimtā. Tas vizuāli atgādina gan vāveri, gan peli. Ķermeņa garums (bez astes) 6,5—8 cm, astes garums 4—5,5 cm, svars 14—40 g.
Kažoka matojums samērā īss, bet biezs. Mugurpuse brūna vai pelēkbrūna ar tumši brūnu vai melnu garensvītru pār muguru. Ķermeņa apakšpuses apmatojums gaišāks, dzeltenīgāks. Acis lielas un melnas. Aste gara, kupla un viegli saplacināta. Ausīm no aizmugures pūkains matojums. Kājas īsas, apmēram vienāda garuma. Pēdām labi attīstīti spilventiņi, kas palīdz kāpelēt pa kokiem. Pakaļkāju pēdām 5 pirksti, priekškājām 4 pirksti. Tie ir gari, lokani, ar līkiem, asiem nagiem. Abi dzimumi izskatās līdzīgi.